DOLOŽKA ZLUČITEĽNOSTI
návrhu zákona s právom Európskej únie

1. Navrhovateľ zákona: Ministerstvo dopravy Slovenskej republiky.

2. Názov návrhu zákona: Zákon, ktorým sa mení a dopĺňa zákon č. 555/2005 Z. z. o energetickej hospodárnosti budov a o zmene a doplnení niektorých zákonov v znení neskorších predpisov a ktorým sa mení a dopĺňa zákon č.  246/2015 Z. z. o správcoch bytových domov a o zmene a doplnení zákona Národnej rady Slovenskej republiky č. 182/1993 Z. z. o vlastníctve bytov a nebytových priestorov v znení neskorších predpisov v znení zákona č. 177/2018 Z. z.

3. Predmet návrhu zákona je upravený v práve Európskej únie:

a) v primárnom práve: 

Zmluva o fungovaní Európskej únie; Zmluva o fungovaní Európskej únie (článok 194 ods. 2);

b) v sekundárnom práve:

Smernica Európskeho parlamentu a Rady (EÚ) 2024/1275 z 24. apríla 2024 o energetickej hospodárnosti budov (prepracované znenie) (Ú. v. EÚ L, 2024/1275, 8.5.2024) 
Gestor: Ministerstvo dopravy SR, spolupracujúce subjekty Ministerstvo hospodárstva SR a Ministerstvo životného prostredia SR;

Nariadenie Európskeho parlamentu a Rady (EÚ) 2021/241 z 12. februára 2021, ktorým sa zriaďuje Mechanizmus na podporu obnovy a odolnosti (Ú. v. EÚ L 057, 18.2.2021) v platnom znení
Gestor: Úrad podpredsedu vlády pre plán obnovy a znalostnú ekonomiku

Nariadenie Európskeho parlamentu a Rady (EÚ) 2021/1058 z 24. júna 2021 o Európskom fonde regionálneho rozvoja a Kohéznom fonde (Ú. v. EÚ L 231, 30.6.2021) v platnom znení 
Gestor: Ministerstvo investícií, regionálneho rozvoja a informatizácie SR

Nariadenie Európskeho parlamentu a Rady (EÚ) 2021/2115 z 2. decembra 2021, ktorým sa stanovujú pravidlá podpory strategických plánov, ktoré majú zostaviť členské štáty v rámci spoločnej poľnohospodárskej politiky (strategické plány SPP) a ktoré sú financované z Európskeho poľnohospodárskeho záručného fondu (EPZF) a Európskeho poľnohospodárskeho fondu pre rozvoj vidieka (EPFRV), a ktorým sa zrušujú nariadenia (EÚ) č. 1305/2013 a (EÚ) č. 1307/2013 (Ú. v. ES L 435 6.12.2021) v platnom znení
Gestor: Ministerstvo pôdohospodárstva a rozvoja vidieka SR 

Delegované nariadenie Komisie (EÚ) 2025/2273 z 30. júna 2025, ktorým sa dopĺňa smernica Európskeho parlamentu a Rady (EÚ) 2024/1275, pokiaľ ide o vytvorenie rámca porovnávacej metodiky na výpočet nákladovo optimálnych úrovní minimálnych požiadaviek na energetickú hospodárnosť budov a prvkov budov (Ú. v. EÚ L, 2025/2273, 6.11.2025)
Gestor: Ministerstvo dopravy SR

c) v judikatúre Súdneho dvora Európskej únie: 

nie je obsiahnuté. 

4. Záväzky Slovenskej republiky vo vzťahu k Európskej únii:

a) uviesť lehotu na prebranie príslušného právneho aktu Európskej únie, príp. aj osobitnú lehotu účinnosti jeho ustanovení: 

- smernicu ako celok je potrebné transponovať do 29.05.2026, avšak v súvislosti s článkom 17 ods. 15 smernice bolo potrebné dať právne predpisy do súladu do 01.01.2025;

b) uviesť informáciu o začatí postupu Európskej komisie alebo o konaní Súdneho dvora Európskej únie proti Slovenskej republike podľa čl. 258 a 260 Zmluvy o fungovaní Európskej únie v jej platnom znení, spolu s uvedením konkrétnych vytýkaných nedostatkov a požiadaviek na zabezpečenie nápravy

Formálne oznámenie Európskej komisie C(2026)1132 final - Konanie je vedené voči Slovenskej republike pre nepredloženie národného plánu obnovy budov, ako sa vyžaduje v článku 3 ods. 3 smernice EP a Rady (EÚ) 2024/1275 z 24. apríla 2024 o energetickej hospodárnosti budov, ktorý mala Slovenská republika predložiť Európskej komisii do 31. decembra 2025. V súlade s článkom 258 Zmluvy o fungovaní Európskej únie Komisia vyzýva vládu Slovenskej republiky, aby jej predložila pripomienky k uvedenej veci do dvoch mesiacov odo dňa doručenia tohto listu.;

c) uviesť informáciu o právnych predpisoch, v ktorých sú uvádzané právne akty Európskej únie už prebrané, spolu s uvedením rozsahu ich prebrania príp. potreby prijatia ďalších úprav

· Zákon č. 555/2005 Z. z. o energetickej hospodárnosti budov a o zmene a doplnení niektorých zákonov v znení neskorších predpisov - rozsah prebratia čiastočný,
· Vyhláška č. 364/2012 Z. z. ktorou sa vykonáva zákon č. 555/2005 Z. z. o energetickej hospodárnosti budov a o zmene a doplnení niektorých zákonov v znení neskorších predpisov – rozsah prebratia čiastočný,
· Zákon č. 314/2012 Z. z. o pravidelnej kontrole vykurovacích systémov a klimatizačných systémov a o zmene zákona č. 455/1991 Zb. o živnostenskom podnikaní (živnostenský zákon) v znení neskorších predpisov - rozsah prebratia čiastočný,
· Zákon č. 321/2014 Z. z. o energetickej efektívnosti a o zmene a doplnení niektorých zákonov v znení neskorších predpisov (MH SR) - rozsah prebratia čiastočný,
· Zákon č. 250/2012 Z. z. o regulácii v sieťových odvetviach (MH SR) - rozsah prebratia čiastočný,
· Zákon č. 309/2009 Z. z. o obnoviteľných zdrojoch energie a vysoko účinnej kombinovanej výroby efektívnosti a o zmene a doplnení niektorých zákonov v znení neskorších predpisov (MH SR) - rozsah prebratia čiastočný,
· Zákon č. 251/2012 Z. z. o energetike a o zmene a doplnení niektorých zákonov v znení neskorších predpisov (MH SR) - rozsah prebratia čiastočný,
· Zákon č. 657/2004 Z. z. o tepelnej energetike v znení neskorších predpisov (MH SR) - rozsah prebratia čiastočný,
· Zákon č. 17/2007 Z. z. o pravidelnej kontrole kotlov, vykurovacích sústav a klimatizačných systémov a o zmene a doplnení niektorých zákonov v znení neskorších predpisov (MH SR) - rozsah prebratia čiastočný,
· Vyhláška Ministerstva hospodárstva Slovenskej republiky č. 308/2016 Z. z., ktorou sa ustanovuje postup pri výpočte faktora primárnej energie systému centralizovaného zásobovania teplom (MH SR) - rozsah prebratia čiastočný,
· Zákon č. 69/2018 Z. z. o kybernetickej bezpečnosti a o zmene a doplnení niektorých zákonov v znení neskorších predpisov (NBÚ) - rozsah prebratia čiastočný,
· Zákon č. 60/2018 Z. z. o technickej normalizácii v znení neskorších predpisov (ÚNMS SR) - rozsah prebratia čiastočný,
· Zákon č. 182/1993 Z. z. o vlastníctve bytov a nebytových priestorov v znení neskorších predpisov (MV SR) - rozsah prebratia čiastočný,
· Zákon č. 25/2025 Z. z. Stavebný zákon a o zmene a doplnení niektorých zákonov (Stavebný zákon) (MD SR) - rozsah prebratia čiastočný,
· Zákon č. 150/2013 Z. z. o Štátnom fonde rozvoja bývania v znení neskorších predpisov (MD SR) - rozsah prebratia čiastočný,
· Zákon č. 138/1992 Zb. o autorizovaných architektoch a autorizovaných stavebných inžinieroch v znení neskorších predpisov (MD SR) - rozsah prebratia čiastočný,
· Zákon č. 133/2013 Z. z. o stavebných výrobkoch a o zmene a doplnení niektorých zákonov v znení neskorších predpisov (MD SR) - rozsah prebratia čiastočný,
· Zákon č. 414/2012 Z. z. o obchodovaní s emisnými kvótami a o zmene a doplnení niektorých zákonov v znení neskorších predpisov (MŽP SR) - rozsah prebratia čiastočný,
· Zákon č. 483/2001 Z. z. o bankách a o zmene a doplnení niektorých zákonov v znení neskorších predpisov (MF SR) - rozsah prebratia čiastočný,
· Zákon č. 417/2013 Z. z. o pomoci v hmotnej núdzi a o zmene a doplnení niektorých zákonov v znení neskorších predpisov (MPSVR SR) - rozsah prebratia čiastočný,
· Zákon č. 483/2001 Z. z. o bankách a o zmene a doplnení niektorých zákonov v znení neskorších predpisov (MF SR) - rozsah prebratia čiastočný,
· Zákon č. 443/2010 Z. z. o dotáciách na rozvoj bývania a o sociálnom bývaní v znení neskorších predpisov (MD SR) - rozsah prebratia čiastočný,
· Zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov (Úrad vlády SR) - rozsah prebratia čiastočný.

5. Návrh zákona je zlučiteľný s právom Európskej únie:
a) úplne



